ตลท.จับ CI ติด “แคชบาลานซ์” หลังราคาวิ่งยาว 4 วัน พุ่ง 60%
ตลท.จับ CI ติด “แคชบาลานซ์” ระดับ 1 หลังราคาวิ่งยาว 4 วัน พุ่ง 60% เริ่ม 19 ต.ค.-8 พ.ย.64
18 ต.ค. 2564

ตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance ได้แก่ บริษัท ชาญอิสสระ ดีเวล็อปเมนท์ จำกัด (มหาชน) หรือ CI โดยให้มีผลตั้งแต่ 19 ต.ค.2564 – 8 พ.ย.2564
ทั้งนี้ราคาหุ้น CI ปรับตัวขึ้นมาต่อเนื่อง 4 วันติดนับตั้งแต่ราคาหุ้นปิดที่ระดับ 0.92 บาท เมื่อวันที่ 11 ต.ค. 64 คิดเป็นการปรับตัวเพิ่มขึ้น 0.55 บาท หรือคิดเป็น 59.78% 
โดยวันนี้ (18 ต.ค. 2564) ราคาหุ้น CI ปิดตลาดที่ระดับ 1.47 บาท ปรับตัวขึ้น 0.15 บาท หรือ 11.36% ด้วยมูลค่าการซื้อขาย 452.18 ล้านบาท 
 